ODGOVOR

Banja Luka, 20.08.2021.

1. Da li „Lanaco“ i na osnovu čega ima pravo da nudi bilo koji dio sistema IZIS kroz svoje druge proizvode, u kojem obimu?

IZIS, na osnovu globalno definisanih standarda, predstavlja nacionalni zdravstveni elektronski karton, odnosno centralno mjesto na nivou države ili entiteta gdje se čuva sva dokumentacija o pacijentima jedne teritorije. U 21. vijeku, kada je brza i efikasna razmjena informacija od krucijalnog značaja, važno je prepoznati značaj kreiranja IZIS sistema. Jedan primjer koji može ilustrovati buduću primjenu IZIS-a u praksi bi izgledao tako da pacijentima koji dolaze sa teritorije Republike Srpske i Bosne i Hercegovine, ukoliko im zatreba hitna medicinska pomoć na teritoritiji stranih drugih država, omogući transfer njihovih medicinskih podataka na drugu teritoriju ili u drugi informacioni sistem u cilju pružanja pravovremenih medicinskih intervencija ili daljnjeg liječenja.

Kao takav, IZIS je nezavisan sistem u odnosu na bilo koji drugi softverski proizvod i u vlasništvu je Fonda zdravstvenog osiguranja. Drugim riječima, nije moguće da softverske kompanije ili treće organizacije na bilo koji način nude IZIS sistem kroz svoje druge proizvode.

1. Na osnovu čega se dozvoljava povezivanje IZIS-a sa bilo kojim drugim proizvodom privatnih kompanija?

Jedan od osnovih ciljeva IZIS-a je omogućavanje razmjene potrebnih medicinskih podataka između centralnog registra medicinske dokumentacije, odnosno podataka pod okriljem FZO- a, i baze podataka drugih zdravstvenih ustanova. Povezivanje drugih softverskih rješenja sa IZIS-om je definisan regulativama, ali i spomenutim međunarodnim standardima, koji možete detaljnije istražiti na [www.ihe.net](http://www.ihe.net/) .

Dakle svi softveri namijenjeni zdravstvu, koji imaju tehničke preduslove, imaju pravo i mogućnost da se povežu sa IZIS sistemom.

1. Da li to integracija sa IZIS-om znači da će svaki kupac „CAREOLL-a“ imati pristup podacima u IZIS-u? Ako ne, šta znači to što je „CAREOLL“ integrisan s IZIS-om?

LANACO, kao kompanija nudi svoju porodicu softverskih rješenja pod brendom CAREOLL, koji je primarno namijenjen upravljanju poslovnih procesa zdravstvenih ordinacija i ustanova, kao i generisanju medicinskih podataka koji nastaju kao rezultat rada tih zdravstvenih ustanova. Prema već postojećem dokumentu izdanom od strane Fonda zdravstvenog osiguranja Republike Srpske, a pod nazivom: „Tehnički preduslovi za integraciju sa IZIS-om“,

zdravstvena ustanova koja posjeduje adekvatan softver može napraviti konekciju ka IZIS-u kako bi pristupila određenim medicinskim podacima. CAREOLL, kao i ostali zdravstveni softverski proizvodi, kreirani u skladu sa Tehničkim preduslovima za integraciju sa IZIS-om, imaju tehničke protokole ostvarivanja konekcije sa IZIS-om. S obzirom na to da je vlasnik podataka i sistema IZIS Fond Zdravstvenog Osiguranja RS, isključivo ta institucija i daje pristupne parametre drugim zdravstvenim ustanovama. Po odobrenju FZO-a, korisnik CAREOLL-a ili bilo kog drugog zdravstvenog softverskog rješenja dobija pristupne parametre za ostvarivanje komunikacije sa softverskim rješenjem IZIS.

Od posebnog značaja su spomenute regulative koje definišu na koje načine privatni i javni subjekti koji pružaju medicinske usluge razmjenjuju podatke. Zahvaljujći tim regulativama, dolazi do standardizacije podataka, kako bi se na jednom mjestu mogle čuvati sve nužne informacije za svakog pacijenta. Bez obzira na to da li je taj pacijent koristio samo medicinske usluge državnih institucija, ili privatnih ordinacija, ili je kombinovano koristio usluge privatnog i javnog sektora, na jednom mjestu će se moći naći sve potrebne medicinske informacije o toj osobi poput nalaza, otpusnih pisama, uputnica ili recepata.

Dodatno, na jasan način je definisano kada i u kojim slučajevima se mogu razmjenjivati podaci centralnog zdravstvenog sistema, koji su u vlasništvu Fonda, i svih drugih zdravstvenih softvera dostupnih na tržištu. Imajući na umu da svaka privatna zdravstvena ustanova može kupiti softver koji najviše odgovara njihovim potrebama, CAREOLL i ostali zdravstveni softveri se mogu posmatrati i kao alat koji zdravstvenim ustanovama omogućava pristup centralnom registru podataka njihovih pacijenata. Na primjer, u slučaju da su privatnoj ordinaciji potrebne dodatne informacije o pacijentu kojeg trenutno liječe, doktori u toj instituciji mogu uz pomoć softvera da zatraže dodatne informacije od IZIS-a. Naravno, kako se radi o osjetljivim podacima, ovo ne znači da privatne ordinacije mogu dobijati sve informacije o svim pacijentima koji su u IZIS-u, i obrnuto, te upravo zato i postoje nacionalne regulative, ali i globalni standardi, koji se bave definisanjem i razjašnjavanjem ovog pitanja.

1. Molim vas objašnjenje u čijem je vlasništvu IZIS nakon što se potpuno implementira i da li i kakva prava nad njim imaju kompanije koje su ga izradile?

Nakon što se projekat implementira, IZIS je u potpunom vlasništvu Fonda, što znači da kompanije koje su gu izradile nemaju vlasnička prava.

LANACO